Ύδρευση και αποχέτευση στην Ελλάδα

Η ύδρευση και αποχέτευση στην Ελλάδα χαρακτηρίζεται από ποικιλομορφία. Ενώ η Αθήνα υδροδοτείται από μια σειρά δεξαμενών, μερικές από τις οποίες βρίσκονται και 200 ​​χιλιόμετρα μακριά, ορισμένα μικρά νησιά υδροδοτούνται από δεξαμενόπλοια, από δεξαμενές αποθήκευσης ομβρίων υδάτων ή τοπικών γεωτρήσεων. Η Ελλάδα έχει υποστεί επανειλημμένως λειψυδρία, η πιο πρόσφατη που συνέβη το 2007 κυρίως στον Θεσσαλικό κάμπο, την Ήπειρο και μερικά νησιά του Αιγαίου, ενώ το 2024 τα αποθέματα υδάτων βαίνουν διαρκώς μειούμενα. 

Η ΕΕ υποστήριξε την κατασκευή βιολογικών εγκαταστάσεων επεξεργασίας λυμάτων από τη δεκαετία του 1990, προκειμένου να συμμορφωθεί η Ελλάδα στα περιβαλλοντικά πρότυπα της ΕΕ. Ενώ η απόρριψη λυμάτων των μεγαλύτερων πόλεων είναι πλέον σύμφωνη με αυτά τα πρότυπα, ορισμένες μικρότερες πόλεις εξακολουθούν να υστερούν.

Στην Αθήνα και τη Θεσσαλονίκη, δύο κρατικές επιχειρήσεις κοινής ωφέλειας - η ΕΥΔΑΠ και η ΕΥΑΘ - είναι υπεύθυνες για την υδροδότηση και την αποχέτευση του πολεοδομικού τους συγκροτήματος και είναι εισηγμένες στο χρηματιστήριο Αθηνών. Ανά την επικράτεια, υπάρχουν, επίσης, 125 ΔΕΥΑ, υπεύθυνες για την ύδρευση και αποχέτευση των ιδίων αλλά και μικρότερων όμορων δήμων.

Κατά μέσο όρο, η Ελλάδα διαθέτει άφθονους υδάτινους πόρους 58 δισεκατομμυρίων κυβικών μέτρων ετησίως (1977-2001), εκ των οποίων χρησιμοποιείται μόνον το 12 τοις εκατό. Από αυτό, το 87 τοις εκατό χρησιμοποιείται για τη γεωργία (άρδευση), το 3 τοις εκατό στη βιομηχανία και μόνο το 10% (ή το 1,2 τοις εκατό των συνολικών υδάτινων πόρων) για την ύδρευση.World Resources Institute: Water Resources and Freshwater Ecosystems: Greece,  2003

 Στοιχεία ανά έτος 
Ακολουθεί πίνακας με ιστορικά στατιστικά στοιχεία της ΕΥΔΑΠ από τους ταμιευτήρες της Υλίκης, του Μόρνου, του Μαραθώνα και του Ευήνου.

 Έτος αναφοράς  Αποθέματα ταμιευτήρων σε m3 στις 22/07 1990  208.819.336 1995  486.498.532 2007  953.509.591 2008  609.218.989 2009  780.554.000 2010  1.029.267.000 2011  1.125.251.000 2012  1.127.942.000 2013  1.264.910.000  2014  1.156.328.000 2015  1.309.174.000 2016  1.183.536.000 2017  1.062.005.000  2018  1.145.429.000 2019  1.308.280.000 2020  1.153.375.000 2021  1.170.790.000 2022  1.221.029.000 2023  1.018.876.000 2024  761.450.000

Παραπομπές

Κατηγορία:Εταιρείες ύδρευσης στην Ελλάδα